CELEX: 62012TA0203
Language: hr
Date: 2014-07-03 00:00:00
Title: Predmet T-203/12: Presuda Općeg suda od 3. srpnja 2014. – Alchaar protiv Vijeća ( „Zajednička vanjska i sigurnosna politika — Mjere ograničavanja protiv Sirije — Stavljanje pojedinca na popis obuhvaćenih osoba — Odnosi s režimom — Prava na obranu — Pravo na pravično suđenje — Obveza obrazlaganja — Teret dokaza — Pravo na djelotvornu sudsku zaštitu — Proporcionalnost — Pravo vlasništva — Pravo na privatan život” )

25.8.2014   
            
            
               HR
            
            
               Službeni list Europske unije
            
            
               C 282/27
            
         Presuda Općeg suda od 3. srpnja 2014. – Alchaar protiv Vijeća
   (Predmet T-203/12) (1)
   
   ((„Zajednička vanjska i sigurnosna politika - Mjere ograničavanja protiv Sirije - Stavljanje pojedinca na popis obuhvaćenih osoba - Odnosi s režimom - Prava na obranu - Pravo na pravično suđenje - Obveza obrazlaganja - Teret dokaza - Pravo na djelotvornu sudsku zaštitu - Proporcionalnost - Pravo vlasništva - Pravo na privatan život”))
   2014/C 282/35
   Jezik postupka: francuski
   
      Stranke
   
   
      Tužitelj: Mohamad Nedal Alchaar (Alep, Sirija) (zastupnici: A. Korkmaz, D. Amaudruz i A. Boesch, odvjetnici)
   
      Tuženik: Vijeće Europske unije (zastupnici: S. Kyriakopoulou i M. Vitsentzatos, agenti)
   
      Intervenijent koji podržava tuženika: Europska komisija (zastupnici: É. Cujo i S. Pardo Quintillán, agenti)
   
      Predmet
   
   Zahtjev za djelomično poništenje, s jedne strane, Odluke Vijeća 2011/782/ZVSP od 1. prosinca 2011. o mjerama ograničavanja protiv Sirije i stavljanju izvan snage Odluke 2011/273/ZVSP (SL L 319, str. 56.), Provedbene uredbe Vijeća (EU) br. 1244/2011 od 1. prosinca 2011. o provedbi Uredbe (EU) br. 442/2011 o mjerama ograničavanja s obzirom na stanje u Siriji (SL L 319, str. 8.) i Uredbe Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (SL L 16, str. 1.) (SL, posebno izdanje na hrvatskom jeziku, poglavlje 18., svezak 10., str. 205.), u dijelu u kojem navedeni akti sadrže mjere ograničavanja koje se odnose na tužitelja, kao i svih budućih akata kojima se izmjenjuju navedena odluka ili uredba te, s druge strane, Komunikacije Vijeća od 16. ožujka 2012. kojom se tužitelja obavještava o zadržavanju njegovog imena na popisu osoba obuhvaćenih mjerama ograničavanja.
   
      Izreka
   
   
               1.
            
            
               Poništava se Provedbena uredba Vijeća (EU) br. 363/2013 od 22. travnja 2013. o provedbi Uredbe (EU) br. 36/2012 o mjerama ograničavanja s obzirom na stanje u Siriji u mjeri u kojoj se odnosi na M. N. Alchaara.
            
         
               2.
            
            
               U preostalom dijelu tužba se odbija.
            
         
               3.
            
            
               Nalaže se Vijeću Europske unije snošenje vlastitih troškova, kao i dvije trećine troškova M. N. Alchaara.
            
         
               4.
            
            
               Nalaže se M. N. Alchaaru snošenje trećine vlastitih troškova.
            
         
               5.
            
            
               Europska komisija snosi vlastite troškove.
            
         
      (1)  SL C 217, 21.7.2012.